**ROMÂNIA**

**JUDEŢUL HUNEDOARA**

**MUNICIPIUL DEVA**

**PRIMARUL**

**REFERAT DE APROBARE**

la proiectul de hotărâre privind aprobarea Actului adițional nr.1 la Contractul de închiriere nr. 5939/18.01.2022 încheiat cu Alianța pentru Unirea Românilor - Filiala Județeană Hunedoara

Prin Hotărârea Consiliului local al municipiului Deva nr.2/2022 s-a aprobat închirierea spațiului în suprafață de 62 mp, situat în municipiul Deva, b-ul 22 Decembrie, bl.D3, parter, județul Hunedoara, înscris în CF nr. 60093-C1-U6, către Alianța pentru Unirea Românilor - Filiala Județeană Hunedoara, în baza cărieia s-a încheiat contractul de închiriere nr. 5939/18.01.2022.

Alianța pentru Unirea Românilor - Filiala Județeană Hunedoara, prin cererea înregistrată la Primăria municipiului Deva sub nr.11242/03.03.2022, solicită și închirierea suprafeței de 42 mp din imobilul situat în municipiul Deva, b-dul 22 Decembrie, bl.D3, parter, județul Hunedoara, înscris în CF nr. 60093-C1-U35, deoarece spațiul închiriat este insuficient pentru desfășurarea activității partidului politic.

Ca urmare a celor precizate este necesară aprobarea încheierii Actului adițional nr.1 la contractul de închiriere nr.5939/18.01.2022, încheiat cu Alianța pentru Unirea Românilor - Filiala Județeană Hunedoara, pentru modificarea suprafeței închiriate, precum și a chiriei aferente acestei suprafețe.

În baza prevederilor art.26 alin.1 şi alin.3 din Legea 334/2006 republicată, privind finanţarea activităţii partidelor politice şi a campaniilor electorale, republicată, cu modificările și completările ulterioare, precum şi a Ordonanței de urgență a Guvernului nr.40/1999, privind protecția chiriașilor și stabilirea chiriei pentru spațiile cu destinația de locuință, cu modificările și completările ulterioare,

În temeiul art.129 alin.2 lit.’’c’’ și alin.6 lit.’’b’’ și ale art.139 alin.3 lit.’’g’’din Ordonanța de Urgență a Guvernului nr.57/2019, privind Codul administrativ, cu modificările şi completările ulterioare.

Supun comisiilor de specialitate și plenului Consiliului local al municipiului Deva proiectul de hotărâre privind aprobarea Actului adițional nr.1 la Contractul de închiriere nr. 5939/18.01.2022 încheiat cu Alianța pentru Unirea Românilor - Filiala Județeană Hunedoara.

**PRIMAR,**

**NICOLAE- FLORIN OANCEA**